આ અંગેની મળતી વિગત મુજબ વડનગર અરજણ બારી વિસ્તારમાં રહેતાં ઠાકોર પરિવારના પાંચ જેટલા વ્યકિતઓ રીક્ષા મારફતે શેખપુર ગામે જઈ રહ્યા હતા.ત્યારે તોરણીયા વલ્લા પાસે ડમ્પર સાથે રીક્ષા ધડાકાભેર ટકરાઈ હતી. અને ગંભીર અકસ્માત સર્જાયો હતો. જેમાં ઠાકોર રણજીતજી જયંતિજીનું ઘટના સ્થળેજ મોત નિપજ્યુ હતુ. જયારે અન્ય એક વ્યકિતનું સારવાર દરમિયાન મોત નિપજ્યું હતુ. જયારે અન્ય ત્રણ જણની હાલત ગંભીર હોવાથી મહેસાણા ખાતે ખસેડયા હતા અને વધુ ગંભીર જણાતાં ત્યાંથી અમદાવાદ ખાતે ખસેડવામાં આવ્યા હતા. વડનગર પોલીસને અકસ્માતની જાણ થતાં તુરતજ ઘટના સ્થળે પહોંચી જઈ અકસ્માતની વધુ તપાસ હાથ ધરી હતી.